Hoekom, sal almal wil weet? Glo jy dan in diskreminasie? Hou jy van apartheid? Dink jy dit was reg? Al hierdie vrae en nog baie meer beskuldigings skelwoorde sal na my kant toe gegooi word. Die waarheid is egter dat nie een van die redes, die hoofrede was waarom dit vir my so traumaties was nie. Dit het my baie jare geneem om oor die ding te kom en ek moet erken, dat selfs nou nog dit vir my ‘n probleem is.
Nee, ek is nie regtig mal oor diskreminasie nie, maar ja ek is ‘n mens wat hou van apartheid. Ek glo dat elke mens die reg het om trots te wees op wie hy of sy is, sonder dat iemand ander hom of haar vertel dat dit verkeerd is. As ‘n Zulu, mag jy trots wees daarop dat jy ‘n Zulu is, solank jy my dieselfde gun. Ek is ‘n blanke Afrikaner. Ek is deel van die boerevolk. My voorouers het in 1679 in Suid Afrika aangeland. Dit is ‘n lang tyd terug. Ons is ‘n vele geslagte in die land. Maar dis ook nie die hoofrede hoekom die referendum in die 90’s vir my so groot probleem was nie. Al hierdie goed het ‘n bydrae gelewer, maar die hoofrede vir my ontsteltenis was net dit:
Hierdie volk het God nie genoeg vertrou om hulle deur die duisternis, die vallei van doodskaduwee te lei nie. Dit is die hoofbron van my hartseer en vandag sit ons nog steeds in hierdie dal van doodskaduwee, want God sal ons nie deurlei solank ons hom nie vertrou nie. Onthou, hy wat na God gaan moet glo dat Hy is en 'n beloner is van die wat Hom soek. Waar is jou geloof? waar is my geloof?